Antony Beevor
Store norske leksikon,Historie,Historievitenskap,Historikere
Antony Beevor er en britisk forfatter og historiker. Han er utdannet ved Winchester College og ved militærakademiet Sandhurst, og var i noen år offiser i den britiske hæren. Etter å ha skrevet en håndfull romaner gikk Antony Beevor over til historiefaget med boka The Spanish Civil War (1982). Denne ble utgitt i en revidert og ekspandert utgave under tittelen The Battle for Spain – the Spanish Civil War 1936–1939 (2006; norsk utgave samme år).
Antony Beevor har siden tatt for seg emner fra andre verdenskrig. Crete. The Battle and the Resistance kom i 1991. De dramatiske beretningene Stalingrad (1998; norsk utgave 2002) og Berlin – The Downfall 1945 (2002; norsk utgave 2003), hvor krigen ofte er sett fra den vanlige soldats synsvinkel, er blitt bestselgere.Sammen med Luba Vinogradova har Antony Beevor utgitt notatene til krigskorrespondenten Vasilij Grossman, A Writer at War (2005), som omhandler krigen i Russland, og i samarbeid med sin kone Artemis Cooper har han skrevet Paris after the Liberation 1944–1949 (1994), en bred skildring av etterkrigstidens Paris.Biografien The Mystery of Olga Chekhova (2004) forteller om mysteriekvinnen Olga Tsjekhovas opplevelser som skuespiller og dobbeltagent for tyskerne og russerne i første halvpart av 1900-tallet.I 2009 kom Antony Beevor med boken om D-dagen, D-Day (norsk utgave samme år). Les mer i Store norske leksikon den spanske borgerkrigen andre verdenskrig Eksterne lenker Antony Beevor